**MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

* miestnej rady dňa 16.09.2019
* miestneho zastupiteľstva dňa 24.09.2019

**Kontrola plnenia uznesení**

**prijatých na zasadnutí Miestneho zastupiteľstva**

**Mestskej časti Bratislava Podunajské Biskupice dňa 26.08.2019**

Predkladá: Materiál obsahuje:

Ing. Peter **Á g h** - návrh uznesenia

prednosta miestneho úradu - kontrolu plnenia uznesení

Spracoval:

Mgr. Ján Špaček

ved. odd. org. a vnútornej správy

z podkladov vedúcich oddelení MiÚ

## Bratislava, september 2019

**Návrh uznesenia:**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

predloženú kontrolu plnenia uznesení prijatých na svojom zasadnutí dňa 26.08.2019.

**Kontrola plnenia uznesení zo zasadnutia Miestneho zastupiteľstva mestskej časti Bratislava – Podunajské Biskupice zo dňa 26.08.2019**

**K bodu 01)** Otvorenie.

**UZNESENIE č. 93/2018-2022**

Miestne zastupiteľstvo Mestskej časti Bratislava – Podunajské Biskupice

1. **s c h v a ľ u j e**
2. návrhovú komisiu v zložení: Mgr. Barbora Lukáčová - predseda,

 Mgr. Mikuláš Krippel, PhD.

 Mgr. Stanislav Koiš

1. overovateľov zápisnice: Pavol Hanzel, Boris Vereš
2. zapisovateľ: Mgr. Ján Špaček
3. **s c h v a ľ u j e**

doplnený návrh programu rokovania o bod 3a) “Návrh na zmenu Uznesenia č. 45/2018-2022 – Použitie finančných prostriedkov z Rezervného fondu Mestskej časti Bratislava – Podunajské Biskupice – na finančné navýšenie bodu 14“.

**K bodu 02)** Kontrola plnenia uznesení zo zasadnutia miestneho zastupiteľstva dňa 11.06.2019.

**UZNESENIE č. 94/2018-2022**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

predloženú kontrolu plnenia uznesení prijatých na svojom zasadnutí dňa 11.06.2019.

**K bodu 03)** Návrh na zmenu Uznesenia č.45/2018-2022 - Použitie finančných prostriedkov z Rezervného fondu Mestskej časti Bratislava - Podunajské Biskupice.

**UZNESENIE č. 95/2018-2022**

Miestne zastupiteľstvo Mestskej časti Bratislava – Podunajské Biskupice

**schvaľuje**

zmenu v bode 10. a doplnenie bodov 15., 16., 17., 18., 19. a 20. v uznesení Miestneho zastupiteľstva Mestskej časti Bratislava - Podunajské Biskupice č.45/2018-2022 zo dňa 7.5.2019 nasledovne:

1. vybudovanie nových parkovacích miest vo výške 17 100 Eur

15) nákup strojov, prístrojov, zariadení vo výške 3 000 Eur

16) nákup softvéru vo výške 8 400 Eur

17) rekonštrukcia a modernizácia budov, objektov vo výške 11 500 Eur

18) kompletná rekonštrukcia školského dvora MŠ Estónska 3 vo výške 45 000 Eur

19) rekonštrukcia miestnych komunikácií vo výške 25 000 Eur

20) rekonštrukcia oplotenia ZŠ Bieloruská a Geologická – Vrakunská - Priekopnícka ulica vo výške 15 691 Eur

**Plnenie:** Finančné prostriedky boli v schválenej výške zavedené do rozpočtu prostredníctvom finančných operácií v zmysle uznesenia.

**K bodu 03a)** Návrh na zmenu Uznesenia č.45/2018-2022 - Použitie finančných prostriedkov z Rezervného fondu Mestskej časti Bratislava - Podunajské Biskupice – na finančné navýšenie bodu 14.

**UZNESENIE č. 96/2018-2022**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

zmenu v bode 14. v uznesení Miestneho zastupiteľstva Mestskej časti Bratislava - Podunajské Biskupice č.45/2018-2022 zo dňa 7.5.2019 nasledovne:

14) projektová dokumentácia vo výške 131 600 Eur

**Plnenie:** Finančné prostriedky boli v schválenej výške zavedené do rozpočtu prostredníctvom finančných operácií v zmysle uznesenia.

**K bodu 04)** Zmena č. 4 číselného a programového rozpočtu Mestskej časti Bratislava - Podunajské Biskupice na rok 2019.

**UZNESENIE č. 97/2018-2022**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

1. zmenu č. 4 číselného a programového rozpočtu Mestskej časti Bratislava – Podunajské Biskupice na rok 2019 v nasledovnej štruktúre

|  |  |  |  |  |
| --- | --- | --- | --- | --- |
|  | Schválený rozpočet | Rozpočet po zmene č.3 | Zmena rozpočtu | Upravený rozpočet |
|  |  | + / - | + / - |  |
| bežné príjmy |  8 355 747 € | 8 757 666 € | 326 322 € | 9 083 988 € |
| kapitálové príjmy | 279 097 € |  279 097 € |  10 500 € |  289 597 € |
| finančné operácie | 0 € |  1 120 776 € | 172 291 € |  1 293 067 € |
| **príjmy spolu** | **8 634 844 €** | **10 157 539 €** | **509 113 €** | **10 666 652 €** |
| bežné výdavky | 8 355 747 € | 8 810 173 € | 326 322 € | 9 136 495 € |
| kapitálové výdavky | 258 344 € | 1 326 613 € |  182 791 € |  1 509 404 € |
| finančné operácie | 20 753 € |  20 753 € |  0 € |  20 753 € |
| **výdavky spolu** | **8 634 844 €** |  **10 157 539 €** |  **509 113 €** | **10 666 652 €** |
|  |  |  |  |  |

1. medzipoložkový presun finančných prostriedkov
2. presun finančných prostriedkov medzi funkčnými klasifikáciami alebo programami

**Plnenie:** Rozpočet mestskej časti bol upravený v zmysle schváleného uznesenia príslušným rozpočtovým opatrením.

**K bodu 05)** Návrh zriaďovacej listiny pre materskú školu – Óvoda, Komárovská 58, Bratislava.

**UZNESENIE č. 98/2018-2022**

Miestne zastupiteľstvo Mestskej časti Bratislava - Podunajské Biskupice

 **s c h v a ľ u j e**

Zriaďovaciu listinu pre Materskú školu – Óvoda, Komárovská 58, Bratislava.

**K bodu 06)** Rôzne, interpelácie poslancov

1. Peter Tóth

– upozornil na vykopnutý smetný kôš na chodníku medzi trhoviskom a Tescom na Dolných honoch.

**Odpoveď Ing. Eduard Vandriak: VPP pracovníci miestneho úradu zabezpečili opravu smetného koša.**

1. Zuzana Čermanová

– požiadala o zabezpečenie vývozu záhradného odpadu resp. zriadenie zberného dvora na záhradný odpad alebo zabezpečenie kontajnerov na tento druh odpadu

**Odpoveď Ing. Eduard Vandriak: Kontajnery na biologický odpad musí mať každý rodinný dom, kde spoločnosť OLO, a.s. v pravidelných intervaloch zabezpečuje vyprázdňovanie týchto nádob.**

- položila otázku, kto bude zabezpečovať čistenie chodníkov, ciest od lístia.

**Odpoveď Ing. Eduard Vandriak: Čistenie chodníkov od lístia budeme zabezpečovať VPP pracovníkmi miestneho úradu, ako aj dodávateľsky v rámci údržby zelene.**

- zároveň požiadala aby o uvedených skutočnostiach boli informovaní občania prostredníctvom Biskupických novín.

 **Odpoveď Ing. Eduard Vandriak: Oddelenie životného prostredia nevidí problém o týchto činnostiach informovať v BN.**

1. Izabella Jégh

– položila otázku v akom stave je udelenie povolenia na výrub otrávených stromov v areáli cintorína.

**Odpoveď Ing. Eduard Vandriak: Pracovník oddelenia životného prostredia, odpadov a cestného hospodárstva je v spojení s firmou Marianum. Koncom mesiaca má byť uskutočnené stretnutie zainteresovaných a následne bude vydané povolenie na výrub.**

1. Michal Drábik

– upozornil na problémy s distribúciou Biskupických novín (ul. Priekopnícka a Geologická).

**Odpoveď Ing. Peter Ágh – uviedol, že distribúcia Biskupických novín sa realizuje prostredníctvom Slovenskej pošty a zároveň požiadal poslancov aby o takýchto problémoch informovali pracovníkov miestneho úradu.**

1. Boris Vereš

– požiadal o kontrolu vývozu odpadu z prevádzok obchodného domu Jantár a preverením stavu,

**Odpoveď - referát správy majetku a podnikateľských činností: Všetky prevádzky nachádzajúce sa v OC Jantár majú zabezpečenú likvidáciu odpadu v spolupráci s Hlavným mestom SR Bratislavy, oddelenie miestnych daní a poplatkov na Blagoevovej 9. Referát správy majetku a podnikateľských činností oddelenia ekonomického a správy majetku nevydá žiadnej prevádzke Rozhodnutie o prevádzkovej dobe bez doloženia dokladu o zabezpečení vývozu odpadu. Pri šetrení danej situácie boli pracovníci Miestneho úradu informovaní pracovníkmi prevádzok, že znečistenie okolia je väčšinou spôsobené neprispôsobivými občanmi obytného domu na Stavbárskej ulici č. 34 – 42 (Pentagon). V súvislosti so zabezpečením poriadku bola viackrát oslovená mestská polícia so žiadosťou o vykonávanie pravidelných kontrol v danej lokalite.**

* požiadal o zabezpečenie súhlasu majiteľa pozemku na Priekopníckej ulici, kde sa nachádza nebezpečný strom, ohľadne ktorého už dal interpeláciu na predchádzajúcom zastupiteľstve.

**Odpoveď - Ing. Eduard Vandriak: Nakoľko vlastníčka je po smrti, oddelenie ŽP,PaCH požiadalo o súčinnosť matriku, kde po obdržaní informácie o možných potomkoch bude v riešení vydanie súhlasu na výrub dreviny.**

1. Pavol Hanzel
* predniesol požiadavku zo ZŠ Podzáhradná na odvoz bio odpadu

**Odpoveď Ing. Eduard Vandriak: Škola je samostatný právny subjekt, ktorý si tieto služby má zabezpečiť sama v rámci svojho rozpočtu, oddelenie životného prostredia nemá finančné možnosti na zabezpečenie tejto služby pre školy.**

* položil otázku, kedy sa začne rekonštrukcia výdajne jedál na ZŠ Podzáhradná,

**Odpoveď - referát KRaEUF,VO – Je pripravovaná Výzva na predloženie cenových ponúk na spracovanie štúdie a realizačného projektu.**

* požiadal o zabezpečenie správcu areálu športového asfaltového ihriska tejto školy, ktorý by na noc areál uzamkýnal.

**Odpoveď Ing. Eduard Vandriak: V tejto veci by si to mala škola vyriešiť so svojím školníkom.**

* požiadal o uvedenie termínu, kedy bude vymenený piesok na detských ihriskách Bodrocká, Hornádska, Dudvážska,

**Odpoveď Ing. Eduard Vandriak: Piesok bol vlastnými technickými prostriedkami odd. ŽP,OaCH doplnený v 36. - 37. týždni.**

* pred vstupom do ZŠ Podzáhradná od bejzbalového ihriska Apollo je jama v betóne a požiadal o opravu.

**Odpoveď Ing. Eduard Vandriak: Oprava bola zrealizovaná v 37. týždni.**

1. Stanislav Koiš
* upozornil na priestor bočného schodiska a prekrytia státia nákupných košíkov pri OC Hron, kde sa zdržujú neprispôsobivý občania, prípadne navrhol iniciovať stretnutie s majiteľmi OC na riešenie uvedenej situácie.

**Odpoveď Ing. Eduard Vandriak: Oddelenie životného prostredia vyzvalo OC Tesco, pod ktoré spadá predmetné priestranstvo na riešenie a vykonanie takých opatrení, aby sa v danom priestore nezdržiavali neprispôsobiví občania.**

1. Iveta Daňková
* upozornila na jamu pri lekárni na Uzbeckej ulici

**Odpoveď Ing. Eduard Vandriak: Prepad na danej komunikácii preverili pracovníci oddelenia životného prostredia, oprava bola zaradená do plánu pre budúci rok**

* upozornila na chýbajúce zábrany na Uzbeckej ul. pri baseballovom ihrisku Apollo kadiaľ si motoristi skracujú cestu

**Odpoveď Ing. Eduard Vandriak: Referát dopravy a miestnych komunikácií po preverení skutkového stavu, zaradil osadenie dopravných kolov do objednávky pre dodávateľa.**

* upozornila, že chodníky pri obrubníkoch zarastajú trávou

**Odpoveď Ing. Eduard Vandriak: V jesenných mesiacoch je plánované jesenné čistenie krajníc.**

* upozornila na jamy (šachty) pri detskom ihrisku Bodrocká, a pri zástavke Uzbecká

**Odpoveď Ing. Eduard Vandriak: Pracovníci po preverení skutkového stavu na tvare miesta, jamy v 38. týždni zasypali.**

* upozornila na plné odpadkové koše v okolí Tesca pri nákupnom centre Hron

**Odpoveď Ing. Eduard Vandriak: Vyprázdňovanie košov pri OC Hron zabezpečuje Tesco, kde vyzveme predmetnú spoločnosť, aby vyprázdňovanie košov vykonávala pravidelne.**

* upozornila na rozbitý chodník na Kazanskej ulici a požiadala aby po dokončení prechodov boli osadené zrkadlá pre vodičov,

**Odpoveď Ing. Eduard Vandriak: Predmetná požiadavka bola postúpená správcovi Kazanskej ulice, t.j. oddeleniu správy komunikácií Magistrátu hl. m. SR Bratislavy.**

* upozornila na neodtekajúce kanalizačné vpusty

**Odpoveď Ing. Eduard Vandriak: Čistenie uličných vpustov rieši referát dopravy a miestnych komunikácií pomocou VPP pracovníkov priebežne. V prípade väčšieho zásahu, čistenie uličných vpustov sa rieši čistenie dodávateľsky.**

1. Zuzana Čermanová

– upozornila na vysypaný štrk na križovatke Mramorová – Krajinská pri značke stop, pri cintoríne

**Odpoveď Ing. Eduard Vandriak: Podnet bol postúpený dispečingu Magistrátu hl. m. SR Bratislavy, nakoľko uvedené komunikácie sú v správe hlavného mesta**

* upozornila na jamu pri odbočení z Mramorovej ulici smerom do mesta

**Odpoveď Ing. Eduard Vandriak: Podnet bol postúpený kompetentnému pracovníkovi Magistrátu hl. m. SR Bratislavy nakoľko uvedená komunikácie je v správe hlavného mesta**

Podnet zo zasadnutia MiZ 11.06.2019 - poslanec Pavol Hanzel

* Občanmi bol upozornený na prevádzku Píly pri žel. stanici smerom na Most pri Bratislave, ktorá znečisťuje životné prostredie v okolí

**Odpoveď Ing. Eduard Vandriak: Bol som osobne preveriť situáciu na mieste, kde som vec riešil s konateľkou, ktorá mi prehlásila, že piliny neskládkujú v areáli prevádzky, piliny sú počas prác odvádzané pod prístrešok a následne naložené na kontajner a odvezené.  Únik pilín do obytnej zóny z predmetnej prevádzky, ktorý by spôsobil pre občanov problém je prakticky nemožný.**